Al Jazeera

Al Jazeera (, , arati harfiah "pulau", namun mukasuiknyo Jazirah Arab dalam konteks iko) adolah saluran barito internasional babahaso Arab nan bapusek di Doha, Qatar, nan dioperasian dek konglomerat media Al Jazeera Media Network. Saluran tasabuik marupoan saluran unggulan dari konglomerat media iko, dek karanonyo saluran babahaso Arab iko mamakai anyo namo "Al Jazeera" sajo untuak mereknyo.

Kasadioan saluran iko untuak manayangan barito sacaro indak babateh, misalnyo pado acaro siaran dari lapangan, acok mamicu kontroversi di nagara-nagara Arab di Taluak Persia. Salah satu kantua pawakilannyo panah manjadi satu-satunyo saluran nan malipuik Parang di Afghanistan sacaro lansuang.

Bantuak parusaoan induaknyo barupo "yayasan paribadi untuak kapantiangan umum" di bawah ukum Qatar. Di bawah struktur organisasi iko, induak parusaoan manarimo dana dari pamarentah Qatar tatapi tatap mampartahankan independensi redaksinyo. Jaringan Al Jazeera iko kadang-kadang dipandang punyo suduik pandang nan Islamis, mampromosian Ikhwanul Muslimin, sarato bias ka pro-Sunni jo anti-Syiah dalam malaporan masalah-masalah regional. Al Jazeera surang manyatoan baso pambaritoannya maliputi kasado sisi padebatan, sarato tatap manyajian suduik pandangan Israel atau Iran jo objektivitas nan samo. Al Jazeera panah manayangan video nan dikaluaan dek Usamah bin Ladin.

Siaran perdana 
Saluran Satelit Al Jazeera, acok disingkek AJA, diluncuaan pado 1 Nopember 1996 satalah panutuikan stasiun televisi BBC babahasa Arab, nan marupoan usao patungan jo Orbit Communications Company. Saluran BBC itu tutuik satelah maudaro satu satengah taun katiko pamarentah Saudi barusao untuak manyensor informasi, sarupo laporan grafis tantang ukuman mati jo pandapek dari para pambangkang tanamo.

Ari partamo Al Jazeera maudaro adolah 1 Nopember 1996. Awanyo program balansuang salamo 6 jam per ari; kudian lamo program maningkek jadi 12 jam pado akia taun 1997. Acaro disiakan ka lingkuangan tadakek sabagai sinyal terestrial, sarato malalui kabel. Al Jazeera tasedio juo malalui satelit (nan gratis bagi pangguno di dunia Arab), walaupun Qatar jo banyak nagara Arab lainnyo malarang parorangan swasta punyo antena parabola inggo taun 2001.

Organisasi 
Saluran asali Al Jazeera diluncuaan 1 Nopember 1996 badasa dekrit emirat, sarato mandapek pinjaman 500 juta riyal Qatar (US $ 137 juta) dari Emir Qatar, Syaikh Hamad bin Khalifa. Malalui pandanaan nan barasa dari pinjaman atau hibah jo bukannyo subsidi lansuang pamarentah, saluran tasabuik barusao untuak mampatahanan kabijakan editorial nan mandiri. Saluran tasabuik mulai mangudaro pado akia 1996, jo banyak staf bagabuang dari stasiun TV babahaso Arab miliak basamo BBC World Service jo Saudi, nan alah ditutuik pado 1 April 1996 satalah duo taun baoperasi karana tuntutan sensor dek pamarentah Arab Saudi. Logo Al Jazeera marupoan representasi dekoratif dari namo jaringan nan ditulih manggunoan kaligrafi Arab. Desain itu dipiliah dek pandiri stasiun, Emir Qatar Syeikh Hamad bin Khalifa, sabagai entri pamanang dalam kompetisi desain.

Jangkauan 
Banyak nagara di Timur Tangah mangunoan media nan dikalola nagara atau sensor pamarentah untuak mampangaruahi liputan media lokal jo opini publik, nan manyabaukan kabaratan internasional taradok kabebasan pers jo liputan media nan bias. Babarapo panaliti jo komentator mamakai istilah objektivitas kontekstual, nan manakankan takanan antaro objektivitas jo katartarikan panonton, untuak manggambakan pandakatan barito stasiun iko nan kontroversial namun populer.

Wawancara eksklusif Al Jazeera Media Network jo rakaman lainnyo disiakan ulang di Amerika, Inggrih, jo media barat lainnyo sarupo CNN jo BBC. Pado Januari 2003, BBC mangumuman baso mareka alah manandotangani pajanjian jo Al Jazeera untuak babagi fasilitas jo informasi, tamasuak cuplikan barito.

Rujuakan

Pautan lua

 Al Jazeera bahaso Inggirih
 Al Jazeera di YouTube
  Info rasmi Al Jazeera

Organisasi
Jurnalis
Arabia
Qatar